**HARABIN V NITRE.**

Dňa 27.2.2019 v rámci svojej predvolebnej kampane navštívil Nitru JuDr. Štefan Harabin. Dôvodom bola aj prezentácia druhej knihy JuDr. Harabina: "Srdcom a svedomím." Stretnutie sa uskutočnilo vo veľmi dôstojných priestoroch v kaviarni Divadla Andreja Bagara. Prítomných bolo asi 150 ľudí z Nitry a širokého okolia, dokonca prišli aj ľudia z Bratislavy. Vysvitlo to z predstavovania ľudí pri kladení otázok. Diskusia bola veľmi kultivovaná, na vysokej úrovni. Bolo vidno, že ľudia si otázky cieľavedome pripravili a premysleli. Otázky sa týkali najmä zahraničnej politiky, vzťahov Slovenskej republiky a EU. Na bruselskej byrokracii nenechal pán Harabin suchú nitku, ale rezumé odpovedí bolo, že našim cieľom nemá byť "Slovexit" ale snaha o reformovanie EU v zmysle návratu k pôvodnému cieľu EU, ktorým bola hospodárska spolupráca členských štátov a nie vnucovanie politickej agendy a tvorba európskeho federálneho superštátu. Zaujímavá diskusia vznikla pri otázke na vznik funkcie európskeho prokurátora a na otázku o skupovaní slovenskej poľnohospodárskej pôdy zahraničnými podnikateľmi. JuDr. Harabin sa nedal zatiahnuť do osobných tém a do hodnotenia svojich súperov v prezidentskej kampani. Stretnutie trvalo iba 1 hodinu, nakoľko pán Harabin mal naplánované na tento deň ešte ďalšie 2 stretnutia a diskusie.